stanford-oval/wikipedia huggingface dataset:
נוצרים בישראל
דמוגרפיה

כאמור כ-34 אלף נוצרים נותרו במדינת ישראל בשנת 1948, לאחר שרבים מהם נמלטו מהמדינה בזמן מלחמת העצמאות. עקב המלחמה גדל חלקם היחסי של הנוצרים בקרב ערביי ישראל, לעומת המצב בימי המנדט הבריטי, והם היוו כ-20% מהם (לעומת כ-10% בשלהי תקופת המנדט). בשלושת האזורים העירוניים בהם התרכזה אוכלוסייה ערבית, נצרת, שפרעם וחיפה הם הפכו לרוב, לאור עזיבתם הכמעט מלאה של המעמדות העשירים של האוכלוסייה המוסלמית שם. עקב שיעורי ילודה נמוכים ביחס לאוכלוסייה הערבית מוסלמית, ירד משקלם של הערבים הנוצרים בקרב האוכלוסייה הערבית במדינת ישראל ונכון לשנת 2023 הוא עומד על 6.9%]
המספר המוחלט של הנוצרים בישראל נמצא במגמת עליה. לאחר 1985 עלה מספרם למעל 100 אלף איש. ועבר את 150 אלף איש לאחר שנת 2010. עמית ברק, חג מולד שמח: הנוצרים הישראלים כפי שלא הכרתם מעולם, באתר מידה, ‏2017-12-25 נכון לשנת 2023 חיו במדינת ישראל כ-185 אלף נוצרים, המהווים כ־1.9% מאוכלוסיית המדינה. כי 75.8% מהנוצרים בישראל הם ערבים נוצרים.
הרכב הגילים של כלל האוכלוסייה הנוצרית שונה מזה של האוכלוסייה המוסלמית, ודומה יותר להרכב הגילים של האוכלוסייה היהודית. אחוז הצעירים בגיל 0–19 עומד על 29.6%, נמוך מזה של האוכלוסייה המוסלמית (48.7%), ואף מזה של האוכלוסייה היהודית (33.6%). אחוז בני ה-65 ומעלה בקרב כלל הנוצרים עומד על 10.3% נכון לסוף שנת 2012 (לשם השוואה – 12.2% בקרב היהודים ו-3.6% בקרב המוסלמים).
בשנת 2023 מספר הילדים שאישה נוצרייה צפויה ללדת במהלך חייה עמד על 1.8 ילדים לאישה.
בשנת 2020 נולדו 2,239 ילדים לנשים נוצריות, מהם 1,797 (כ-80%) לנוצריות-ערביות, בהשוואה לשנת 2009 שבה נולדו 2,514 ילדים לנשים נוצריות, 2,009 מהם לערביות-נוצריות.
גאוגרפיה ויישובים

רוב הנוצרים הערבים מתגוררים במחוז הצפון ובמחוז חיפה (70.2% ו-13.6%, בהתאמה). 39.0% מהנוצרים שאינם ערבים מתגוררים במחוז תל אביב ובמחוז המרכז, 36.3% במחוז הצפון ובמחוז חיפה.
נכון לשנת 2023, היישובים עם האוכלוסייה הנוצרית הערבית הגדולה ביותר הם: נצרת (21.1 אלף), חיפה (16.7 אלף), ירושלים (12.9 אלף) ושפרעם (10.5 אלף).
רשימת יישובים עם אוכלוסייה נוצרית ערבית משמעותית:
על פי נתוני הלשכה המרכזית לסטטיסטיקה לשנת 2020, הערבים הנוצרים בישראל גרים ביישובים הבאים:
| שם | שם בערבית | האוכלוסייה הערבית ביישוב | מתוכה אחוז הנוצרים | מספר התושבים הנוצרים | חבל ארץ |
| --- | --- | --- | --- | --- | --- |
| נצרת | الناصرة | 77,915 | 26.7% | 20,800 | הגליל התחתון |
| חיפה | حيفا | 33,964 | 48.6% | 16,800 | הכרמל |
| ירושלים | القدس | 366,797 | 3.5% | 13,000 | הרי יהודה |
| שפרעם | شفاعمرو | 43,920 | 24.1% | 10,600 | הגליל התחתון |
| נוף הגליל | نوف هچليل | 14,000~ | 67.8% | 9,500 | הגליל התחתון |
| אעבלין | إعبلين | 13,930 | 41.6% | 5,800 | הגליל התחתון |
| כפר יאסיף | كفر ياسيف | 10,423 | 51.8% | 5,400 | מישור החוף |
| מע'אר | المغار | 24,312 | 21.4% | 5,200 | הגליל התחתון |
| רמלה | الرملة | 18,695 | 21% | 4,200 | מישור החוף |
| עיילבון | عيلبون | 5,725 | 70.8% | 4,053 | הגליל התחתון |
| ראמה | الرامة | 7,772 | 49.9% | 3,880 | הגליל העליון |
| תל אביב-יפו | تل أَبيب-يافا | 21,580 | 16.3% | 3,520 | מישור החוף |
| יפיע | يافة الناصرة | 19,291 | 17.9% | 3,450 | הגליל התחתון |
| פסוטה | فسوطه | 3,261 | 99.7% | 3,250 | הגליל העליון |
| מעיליא | معليا | 3,294 | 97% | 3,100 | הגליל העליון |
| ריינה | الرينة | 19,109 | 15% | 2,870 | הגליל התחתון |
| מעלות-תרשיחא | معالوت ترشيحا | 4,870 | 47.5% | 2,313 | הגליל העליון |
| כפר כנא | كفر كنا | 23,247 | 9.7% | 2,250 | הגליל התחתון |
| אבו סנאן | أبو سنان | 14,277 | 15.2% | 2,170 | הגליל העליון |
| גוש חלב | الجش | 3,118 | 63% | 1,964 | הגליל העליון |
| עספיא | عسفيا | 12,440 | 13.6% | 1,690 | הכרמל |
| סח'נין | سخنين | 32,168 | 5.1% | 1,640 | הגליל התחתון |
| טורעאן | طرعان | 14,431 | 11.1% | 1,600 | הגליל התחתון |
| ג'דיידה-מכר | جديدة-مكر | 21,308 | 7.2% | 1,530 | מישור החוף |
| עכו | عكا | 16,171 | 8.2% | 1,330 | מישור החוף |
| פקיעין | البقيعة | 5,973 | 20.9% | 1,250 | הגליל העליון |
| דיר חנא | دير حنا | 10,471 | 9.9% | 1,040 | הגליל התחתון |
| לוד | اللد | 24,143 | 3.1% | 750 | מישור החוף |
| בענה | البعنة | 8,420 | 7.4% | 620 | הגליל העליון |
| עראבה | عرابة | 26,213 | 1.2% | 310 | הגליל התחתון |
| כסרא-סמיע | كسرى-سميع | 8,963 | 3.5% | 310 | הגליל העליון |
| אילת | إيلات | 2,382 | 12.4% | 295 | הערבה |
| חורפיש | حرفيش | 6,489 | 3% | 195 | הגליל העליון |
| ראס אל-עין מ"א משגב | راس العين | 397 (7,616) | 45%-48% (2.4%) | 183 | הגליל התחתון |
| מוקייבלה מ"א הגלבוע | مقيبلة | 4,133 (11,698) | 2.7%-3% (1%) | 120 | עמק יזרעאל |
הערה: שני היישובים האחרונים ברשימה הם כפרים בתוך מועצות אזוריות. הנתונים הדמוגרפיים למעלה מתייחסים לכפר לבדו, ואילו אלו שלמטה מתייחסים לכל המועצה האזורית.
ריכוזים קטנים יותר של אוכלוסייה נוצרית (למטה ממאה איש) קיימים גם במזרעה (2% מכלל האוכלוסייה), עין קנייא (0.5%), ירכא (0.2%), מ"א מרום הגליל (0.18%), מ"א מטה אשר (0.16%), מ"א מטה יהודה (0.13%), מ"א עמק יזרעאל (0.06%), מ"א רמת הנגב (0.05%), מצפה רמון (0.03%), ומ"א זבולון (0.03%).
השכלה

השכלתם של הנוצרים הייתה תמיד גבוהה יותר והפער החברתי-כלכלי בינם לבין המוסלמים היה גדול ואף העמיק. האוכלוסייה הנוצרית היא אחת האוכלוסיות המשכילות ביותר בישראל. לפי נתוני הלשכה המרכזית לסטטיסטיקה משנת 2010, אחוז הזכאים לתעודת בגרות במגזר הערבי-נוצרי הוא גבוה (70%), ויותר גבוה מאחוז הזכאות בזרם הממלכתי-דתי (65.9%) ומאחוז הזכאות בזרם הממלכתי (64.5%), כמו כן שיעור העומדים בסף הנדרש ללימודים באוניברסיטאות (78%) גבוה יותר מבשאר המגזרים. עוד עולה מהנתונים כי בקרב האוכלוסייה הערבית-נוצרית, מספר לומדי הרפואה גדול פי שלושה מכלל האוכלוסייה, וכי אחוז הנשים הערביות-נוצריות הלומדות באקדמיה גבוה בהרבה מבמגזרים האחרים, ומספר הערבים נוצרים העומדים בסף הנדרש ללימודים באוניברסיטאות גבוה יותר מכלל המגזרים.
אחוז המועמדים הערבים הנוצרים באוניברסיטאות הוא 17.0% ו-14.4% במכללות, ולימודי משפטים נפוצים יותר בקרב הנוצרים. גם במקצועות המתמטיקה ומדעי המחשב נרשמו שיעורי סטודנטים גבוהים יותר בקרב הנוצרים.
רבים מהתלמידים הערבים-נוצרים לומדים בבתי ספר כנסייתיים. חלק מבתי ספר אלה נחשבים לבתי ספר עם אחוזי הצטיינות גבוהים.
בתחילת שנת הלימודים 2015–2016, שבתו תלמדי בתי הספר הכנסייתיים ומוריהם, כמחאה על חלוקה תקציבית לא הוגנת בין בתי הספר השונים בארץ, ועל הקיצוץ בתקציב בבתי הספר הכנסייתים בפרט. כ-33,000 תלמידים וכ-3,000 מורים שבתו במשך כ-4 שבועות מתאריך ה-1.9.2015. לאור האשמות מצד השובתים לממשלת ישראל על חלוקה גזענית ולא שוויונית של תקציבים לבתי הספר, הגיב שר החינוך, נפתלי בנט, בהתייחסות לסוגיה ואמר בדיון פגרה בכנסת: "אני שר החינוך של כל ילדי מדינת ישראל, כולם באותה המידה. אין שום תעדוף בין דת, גזע, מין או נטייה מינית. לא מדובר כאן על אפליה על רקע דת או גזע, אלא על העדפה של בתי ספר ציבוריים על פני בתי ספר לא רשמיים. זה תקף גם אצל יהודים, חרדים, דתיים וגם בציונות הדתית. בדיוק את אותה מכה שאתם חטפתם, חטפו גם בתי ספר מהציונות הדתית, או אנתרופוסופיים, או הריאלי". המאבק שניהלו תלמידי בתי הספר הכנסייתים ונציגיהם הוא מאבק חלוקה על רקע אפליה תקציבית בין המגזרים השונים בישראל. כמו כן, לאות הזדהות עם אותם בתי הספר, בתאריך ה-20.9.15 שבתו רבים מהתיכונים בארץ, המשתייכים לארגון המורים, עד השעה 10:00. השביתה הסתיימה לאחר פשרה שהושגה בין משרד החינוך לנציגי בתי הספר הכנסייתיים.
פוליטיקה

האוכלוסייה הנוצרית בישראל חיה מאז ומתמיד לצד האוכלוסייה המוסלמית. לאחר קום המדינה, רוב הערבים הנוצרים הזדהו עם הלאומיות הפלסטינית. כך למשל ג'ורג' חבש, מייסדה של החזית העממית לשחרור פלסטין, היה נוצרי בלידתו ובעל אידאולוגיה קומוניסטית.
בשנות המדינה הראשונות צברו הערבים הנוצרים כוח מעבר למשקלם הדמוגרפי. רבים מחברי הכנסת הערבים היו נוצרים, כדוגמת תופיק טובי ממק"י ואמין-סלים ג'רג'ורה מהרשימה הדמוקרטית של נצרת שהייתה מקורבת למפא"י. מצב זה השתנה רק בשנות ה-70 של המאה העשרים.
תרבות

בחג המולד הנוצרים חוגגים ומקיימים טקסים, בעיקר בבית לחם, נצרת וירושלים. בכנסייה הקתולית שליד כנסיית המולד הנוצרים מקיימים חגיגה דתית המעוררת התעניינות רבה בציבור. עד שנת 1994 הוא היה משודר על ידי רשות השידור הישראלית. מאז הועבר השליטה בעיר לרשות הפלסטינית. סיבות נוספות להתעניינות של שאר האוכלוסייה היא השפעת התרבות המערבית. לפי מחקר משנת 2017 רוב הנוצרים בישראל מגדירים עצמם כערבים (96%).
בפברואר 2014 עבר לראשונה בכנסת חוק שנוי במחלוקת המבדיל בין אזרחי ישראל הנוצרים והמוסלמים. החוק, שהוצע על ידי ח"כ יריב לוין, מיועד להוסיף נציג נוצרי ונציג מוסלמי בוועדה המייעצת לנציבות שוויון הזדמנויות בתעסוקה.
תרבות > הנוצרים הארמיים

שָׁאדי חלוּל, נוצרי ארמי ויו"ר העמותה הארמית נוצרית, הוביל מאבק למען הכרה בבני עדתו כארמים-נוצרים ולא כערבים-נוצרים.
בעקבות פעולתו של חלול, שכללה הפנייה של נציגי העדה הארמית למשרד הפנים, ב-16 בספטמבר 2014 הורה שר הפנים גדעון סער לאפשר לרשום מוצא ארמי תחת סעיף הלאום במסמכי מרשם אוכלוסין. ההחלטה נוגעת לחלק מהנוצרים החיים בישראל - כ-13 אלף מתוך כ-160 אלף.
ההוראה מותנית בקיום לאום, מורשת היסטורית, דת, תרבות, מוצא ושפה משותפים. בנוסף, אדם שיבקש לשנות את מוצאו בתעודה יהיה אמור להיות חבר באחת מחמש העדות הנוצריות - ארמית-מרונית, ארמית-אורתודוכסית, ארמית-קתולית, יוונית-אורתודוכסית ויוונית-קתולית - להיות בעל מוצא מהמזרח התיכון הצפוני ולהכיר את השפה הארמית.
הנוצרים בצה"ל

אף על פי שהחוק הישראלי לגבי שירות חובה בגיל 18 לא חל על הנוצרים בישראל, חלק זעיר מהם (בודדים עד כמה עשרות בשנה) מביעים רצון להתגייס לצה"ל. לדבריהם, הם מעוניינים לתרום למדינה ולקחת חלק בחברה הישראלית. הנוצרים מתגייסים ליחידות מעורבות, יחד עם היהודים, בניגוד לבדואים למשל, שלמענם קיימת יחידת גששים משלהם.
פוטנציאל הגיוס השנתי הממוצע בקרב אוכלוסיית הנוצרים בישראל מגיע לכ-1,400 מתגייסים בשנה. בעקבות פעילותו של מייסד פורום גיוס העדה הנוצרית - סא״ל במיל׳, איהאב שליאן. בשנת 2013 התגייסו כ-120 ערבים-נוצרים לצה"ל, במקום הבודדים שהתגייסו עד אז. בשנים 2014–2015 התגייסו כמאה נוצרים בשנה. ביוני 2017 נסגרה העמותה של נדאף לגיוס ערבים-נוצרים, לאחר שנתקלה בקשיים תקציביים ומסיבות אישיות של נדאף.
ראו גם

ערבים נוצרים
הכנסייה האורתודוקסית הרוסית
ארמנים בישראל
הגירה של נוצרים מהמזרח התיכון
לקריאה נוספת

אהרון לירון, בעקבות המשיח, פלגים נוצריים, ארץ ישראל ומדינת ישראל, צ'ריקובר מוציאים לאור, תל אביב, 2000
יעקב שמעוני, ערביי ישראל, עם עובד, תש"ז. הפרק "הערבים הנוצרים בארץ-ישראל" עמודים 110 - 131
רמי דגני ואלי שילר (עורכים), כנסיות, עדות ומסדרים נוצרים בישראל, אריאל כתב עת לידיעת ארץ ישראל 137 – 138, ירושלים, 1999
אמנון רמון, נצרות ונוצרים במדינת היהודים, מכון ירושלים לחקר ישראל, 2012.
הרב חיים ויסברג, פסיפס: דתות ועדות בצה"ל, מערכות, נובמבר 2022.
Peter W. L. Walker, Holy City, Holy Places? Christian Attitudes to Jerusalem and the Holy Land in the Fourth Century, Oxford 1990, IX + 438 pp
אליפות וימבלדון 1999

| --- | --- |

המגרש המרכזי
 ענף:  טניס 
 תקופת התחרות:  21 ביוני 1999 – 4 ביולי 1999 (14 ימים) 
 מספר תחרות:  113 
 כספי זכייה:  £7,595,330
 זוכה:  גברים:פיט סמפרס (ארצות הברית) נשים:לינדזי דבנפורט (ארצות הברית) זוגות גברים:מאהש בהופאטי/לאנדר פאיס (הודו) זוגות נשים:לינדזי דבנפורט/קורינה מורריו (ארצות הברית)  זוגות מעורבים:לאנדר פאיס (הודו)/ליזה ריימונד (ארצות הברית)
 אתר רשמי
 
 → אליפות וימבלדון 1998 אליפות וימבלדון 2000 ← 
 
אליפות וימבלדון 1999 הייתה תחרות טניס שנערכה על מגרשי הדשא של אצטדיוני הטניס בווימבלדון. התחרות התחילה ב-21 ביוני והסתיימה ב-4 ביולי. תוכנית התחרות כללה תחרויות גברים, תחרויות נשים ותחרויות זוגות גברים, זוגות נשים וזוגות מעורבים.
הפרסים

מנצחי תחרויות קיבלו את הפרסים הבאים:
תחרות הגברים - £445,000
תחרות הנשים - £409,500
תחרות זוגות גברים - £186,420
תחרות זוגות נשים - £167,770
תחרות זוגות מעורבים - £79,180
סך הפרסים באליפות היה £7,595,330.
התחרות > תחרות זוגות גברים

בתחרות השתתפו 64 זוגות. מזוג שניצח בתחרות 1998 רק פול האראש השתתף השנה. 16 זוגות דורגו:
מאהש בהופאטי ולאנדר פאיס (הודו הודו), ניצחו בתחרות
טוד וודברידג' ומארק וודפורד (אוסטרליה אוסטרליה), מנצחי תחרויות 1993–1997, הודחו ברבע הגמר
יונס ביורקמן (שוודיה שוודיה) ופטריק ראפטר (אוסטרליה אוסטרליה), פרשו בחצי הגמר עקב פציעה
ויין בלק (זימבבואה זימבבואה) וסנדון סטולי (אוסטרליה אוסטרליה), הודחו בחצי הגמר
אוליבר דלטרה ופבריס סנטורו (צרפת צרפת), הודחו בחצי הגמר
מארק נוולס (איי בהאמה איי בהאמה) ודניאל נסטור (קנדה קנדה), הודחו בחצי הגמר
אליס פריירה (דרום אפריקה דרום אפריקה) וריק ליץ' (ארצות הברית ארצות הברית), הודחו בסיבוב השני
פול הארהאוס (הולנד הולנד) וג'ארד פלמר (ארצות הברית ארצות הברית), הפסידו במשחק הגמר
סבסטיאן לרו (קנדה קנדה) ואלכס או'בריאן (ארצות הברית ארצות הברית), הודחו ברבע הגמר
דייוויד אדמס וג'ון-לפני דה יאגר (דרום אפריקה דרום אפריקה), הודחו בסיבוב השלישי
??
ויין ארטורס ואנדרו קרצמן (אוסטרליה אוסטרליה), הודחו בסיבוב השני
ניקלס קולטי ומיכאל טילסטרום (שוודיה שוודיה), הודחו בסיבוב הראשון
דוד פרינוסיל (גרמניה גרמניה) ודניאל ואצק (צ'כיה צ'כיה), הודחו בסיבוב הראשון
פייט נורבל (דרום אפריקה דרום אפריקה) וקבין אוליאט (זימבבואה זימבבואה), הודחו בסיבוב השלישי
פטריק גלברייט וג'סטין גימלסטוב (ארצות הברית ארצות הברית), הודחו בסיבוב השלישי
במשחק הגמר מאהש בהופאטי ולאנדר פאיס מהודו נפגשו עם פול האראש מהולנד וג'רד פלמר מארצות הברית וניצחו אותם ב-5 מערכות. באותה שנה הם ניצחו גם באליפות צרפת הפתוחה.
התחרות > תחרות זוגות נשים

בתחרות השתתפו 64 זוגות. מזוג מנצחות תחרות 1998 השתתפה השנה רק יאנה נובוטנה. להלן זוגות קיבלו דירוג:
יאנה נובוטנה (צ'כיה צ'כיה) ונטליה זברבה (בלארוס בלארוס), הודחו בחצי הגמר
מרטינה הינגיס (שווייץ שווייץ) ואנה קורניקובה (רוסיה רוסיה) לא השתתפו עקב פציעה
אלכסנדרה פיסה ונטלי טוזיאה (צרפת צרפת), הודחו בסיבוב השני
סרינה ויליאמס וונוס ויליאמס (ארצות הברית ארצות הברית) לא השתתפו עקב מחלה
ילנה ליחובצבה (רוסיה רוסיה) ואי סוגיאמה (יפן יפן), הודחו בסיבוב השני
ליזה ריימונד (ארצות הברית ארצות הברית) ורנה סטאבס (אוסטרליה אוסטרליה), הודחו בסיבוב השלישי
לינדזי דבנפורט וקורינה מורריו (ארצות הברית ארצות הברית), ניצחו בתחרות
לריסה ניילנד (לטביה לטביה) וארנצ'ה סנצ'ס ויקאריו (ספרד ספרד), הודחו בסיבוב השלישי
מראין דה סוורד (דרום אפריקה דרום אפריקה) וילנה טטרקובה (אוקראינה אוקראינה), הפסידו במשחק הגמר
אירינה ספירלאה (רומניה רומניה) וקרולין ויס (הולנד הולנד), הודחו בסיבוב השלישי
קונצ'יטה מרטינס (ספרד ספרד) ופטריסיה טרביני (ארגנטינה ארגנטינה), הודחו בסיבוב השני
מרי ג'ו פרנאנדס ומוניקה סלש (ארצות הברית ארצות הברית), הודחו ברבע הגמר
אלס קאלנס (בלגיה בלגיה) וז'ולי אלאר דקוז'י (צרפת צרפת), הודחו בסיבוב השני
וירחיניה רואנו פסקואל (ספרד ספרד) ופאולה סוארס (ארגנטינה ארגנטינה), הודחו בסיבוב השלישי
ברברה שט (אוסטריה אוסטריה) ופטי שניידר (שווייץ שווייץ), הודחו בסיבוב הראשון
קארה בלאק (זימבבואה זימבבואה) ואירינה סליוטינה (קזחסטן קזחסטן), הודחו בסיבוב השני
קטלינה כריסטאה ורוקסנדרה דרגומיר (רומניה רומניה), הודחו בסיבוב הראשון
דבי גרהאם ולורי מקנייל (ארצות הברית ארצות הברית), הודחו בסיבוב הראשון
במשחק הגמר לינדזי דבנפורט וקורינה מורריו מארצות הברית נפגשו עם מריאן דה סוורד מדרום אפריקה וילנה טטרקובה מאוקראינה וניצחו אותן בשתי מערכות.
התחרות > תחרות זוגות מעורבים

בתחרות השתתפו 64 זוגות. 16 זוגות קיבלו דירוג:
לאנדר פאיס (הודו הודו) וליזה ריימונד (ארצות הברית ארצות הברית), ניצחו בתחרות
טוד וודברידג' (אוסטרליה אוסטרליה) ולינדזי דבנפורט (ארצות הברית ארצות הברית), פרשו בסיבוב השלישי
יונס ביורקמן (שוודיה שוודיה) ואנה קורניקובה (רוסיה רוסיה), הפסידו במשחק הגמר
מארק נובלס (איי בהאמה איי בהאמה) וילנה ליחובצבה (אוקראינה אוקראינה), הודחו בחצי הגמר
סיריל סוק (צ'כיה צ'כיה) וקרולין ויס (הולנד הולנד), הודחו בסיבוב השני
ריק ליץ' (ארצות הברית ארצות הברית) ולריסה ניילנד (לטביה לטביה), הודחו ברבע הגמר
דייוויד אדמס ומריאן דה סוורד (דרום אפריקה דרום אפריקה), הודחו בסיבוב השני
ג'סטין גימלסטוב וונוס ויליאמס (ארצות הברית ארצות הברית), הודחו ברבע הגמר
ג'ון מקנרו (ארצות הברית ארצות הברית) ושטפי גראף (גרמניה גרמניה), פרשו מחצי הגמר
ויין בלאק וקארה בלאק (זימבבואה זימבבואה), הודחו בסיבוב השלישי
סנדון סטולי וכריסטין קונס (אוסטרליה אוסטרליה), הודחו בסיבוב הראשון
אנדרו פלורנט (אוסטרליה אוסטרליה) וילנה טטרקובה (אוקראינה אוקראינה), הודחו בסיבוב השני
דוד ריקל (צ'כיה צ'כיה) וקרינה הבשודובה (סלובקיה סלובקיה), הודחו בסיבוב הראשון
פטר טרמצ'י (אוסטרליה אוסטרליה) ואי סוגיאמה (יפן יפן), הודחו בסיבוב השני
מקס מירני (בלארוס בלארוס) ומרי פירס (צרפת צרפת), הודחו בסיבוב השני
פייט נורבל (דרום אפריקה דרום אפריקה) וקטרינה סרבוטניק (סלובניה סלובניה), הודחו בסיבוב השלישי
במשחק הגמר לאנדר פאיס מהודו וליזה ריימונד מארצות הברית נפגשו עם יונס ביורקמן משוודיה ואנה קורניקובה מרוסיה וניצחו אותם ב-3 מערכות.
ישראל בווימבלדון

אנה סמשנובה נפגשה בסיבוב הראשון עם מריאנה דיאס אוליבה מארגנטינה והפסידה בשתי מערכות.
בתחרות זוגות גברים אייל רן הודח בסיבוב הראשון. אמיר חדד גם השתתף בתחרות זוגות גברים והודח בסיבוב הראשון.
אייל רן השתתף גם בתחרות זוגות מעורבים לצד ואנסה מנגה מברזיל. בסיבוב השני הם הפסידו לזוג ג'ון מקנרו ושטפי גראף.
פיט סמפרס, מנצח התחרות
לינדזי דבנפורט, מנצחת התחרות
פתאום, בקיץ האחרון

| --- | --- |

כרזת הסרט
 מבוסס על:  מחזה "פתאום, בקיץ האחרון" של טנסי ויליאמס
 בימוי:  ג'וזף ל. מנקייביץ'
 הופק בידי:  סם שפיגל
 תסריט:  גור וידל
 עריכה:  ויליאם הורנבאק   תומאס סטנדפורד
 שחקנים ראשיים:  מונטגומרי קליפט   קתרין הפבורן   אליזבת טיילור
 מוזיקה:  מלקולם ארנולד   באקסטון אורר
 צילום:  ג'ק ילדיארד
 מדינה:  ארצות הברית
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  22 בספטמבר 1959
 משך הקרנה:  114 דקות
 שפת הסרט:  אנגלית
 סוגה:  סרט דרמה, סרט להט"בי 
 מקום התרחשות:  ניו אורלינס 
 תקציב:  3 מיליון דולר
 הכנסות:  $6,375,000
 הכנסות באתר מוג'ו:   suddenlylastsummer
 פרסים:  פרס גלובוס הזהב
 דף הסרט ב־IMDb
 
פתאום, בקיץ האחרון (באנגלית: Suddenly, Last Summer) הוא סרט דרמה אמריקאי משנת 1959 בבימויו של ג'וזף ל. מנקייביץ'. תסריט הסרט נכתב על ידי גור וידל ומבוסס על מחזה בעל אותו שם של טנסי ויליאמס. בסרט משחקים אליזבת טיילור, קתרין הפבורן ומונטגומרי קליפט.
צוות שחקנים

מונטגומרי קליפט - ד"ר קוקרוויזט
קתרין הפבורן - ויילוט ויינבול
אליזבת טיילור - קתרין הולי
אלברט דקר - ד"ר לורנס הוקסטנדר
מרסדס מקמברידג' - גרייס הולי
גרי ריימונד - ג'ורג' הולי
הפקה

הסרט מבוסס על מחזה בעל אותו שם של טנסי ויליאמס. גור וידל עיבד את המחזה לתסריט, אך הוא לא קיבל קרדיט בסרט.
זהו המחזה השלישי של טנסי שעובד לסרט, אחרי "חשמלית ושמה תשוקה" (1951) ו"חתולה על גג פח לוהט" (1958). כמו האחרונים גם סרט זה עסק בהומוסקסואליות, ואף יותר בגלוי.
זהו סרטה הראשון של אליזבת טיילור אחרי עזיבתה את אולפני "מטרו גולדווין מאייר". טיילור שהייתה השחקנית הרווחית ביותר בזמנו שכנעה את מפיקי הסרט ללהק מונטגומרי קליפט.
קליפט, שהיה מכור לאלכוהול עקב תאונה, התקשה לעמוד בקצב הצילומים, ובעקבות זאת עיכב את צילומי הסרט. במאי הסרט ג'וזף ל. מנקייביץ' ביקש ממפיק הסרט סם שפיגל להחליף את קליפט. אך רוב צוות השחקנים צידד בקליפט. קתרין הפבורן כעסה על התנהגותו של מנקייביץ' ולאחר סיום צילומי הסרט היא ירקה על פרצופו כאות סלידה.
הפקת הסרט נערכה בין מאי לספטמבר 1959. צילומי הסרט נערכו באנגליה, באיים הבלאריים, בקוסטה בראווה ובספרד.
הכרה > הכנסות

הסרט הצליח בקופות עם הכנסות גבוהות של כ-6.4 מיליון דולר בהשוואה לתקציב המוערך בכשלושה מיליון דולר.
הכרה > מועמדויות ופרסים

אליזבת טיילור וקתרין הפבורן היו מועמדות לפרס אוסקר לשחקנית הטובה ביותר, אך הן הפסידו לסימון סיניורה על תפקידה בסרט "מקום בצמרת". הסרט היה גם מועמד לפרס אוסקר לעיצוב התפאורה הטוב ביותר. טיילור והפבורן היו מועמדות לפרס גלובוס הזהב לשחקנית הטובה ביותר, והראשונה זכתה בו.
בכבלי השכחה

| --- | --- |

כרזת הסרט
 בימוי:  אלפרד היצ'קוק 
 הופק בידי:  דייוויד או. סלזניק 
 תסריט:  אנגוס מקפייל   בן הכט
 עריכה:  האל קרנס
 שחקנים ראשיים:  אינגריד ברגמן   גרגורי פק   מייקל צ'כוב
 מוזיקה:  מיקלוש רוז'ה 
 צילום:  ג'ורג' ברנס 
 מדינה:  ארצות הברית 
 חברת הפקה:  Selznick International Pictures 
 חברה מפיצה:  יונייטד ארטיסטס, נטפליקס 
 שיטת הפצה:  וידאו על פי דרישה 
 הקרנת בכורה:  31 באוקטובר 1945
 משך הקרנה:  111 דק' 
 שפת הסרט:  אנגלית 
 סוגה:  סרט בלשי, סרט המבוסס על יצירה ספרותית, סרט דרמה, פילם נואר, סרט רומנטי 
 מקום התרחשות:  ניו יורק 
 תקציב:  1.5 מיליון דולר
 הכנסות:  7.0 מיליון דולר
 הכנסות באתר מוג'ו:   spellbound45
 פרסים:  פרס אוסקר לפסקול דרמטי או קומדי מקורי הטוב ביותר (מיקלוש רוז'ה) 
 דף הסרט ב־IMDb
 
בכבלי השכחה (באנגלית: Spellbound) הוא סרט מותחן פסיכולוגי בבימויו של אלפרד היצ'קוק. תסריט הסרט נכתב על ידי אנגוס מקפייל (Angus MacPhail) ובן הכט ומבוסס על ספרם של הילרי סיינט ג'ורג' סונדרס (Hilary Saint George Saunders) וג'ון פאלמר (John Palmer) בשם "The House of Dr. Edwardes". בסרט משחקים אינגריד ברגמן, גרגורי פק, מייקל צ'כוב ולאו ג. קרול.
עלילה

הסרט מגולל את סיפורו של בית חולים פסיכיאטרי שמנהלו ד"ר מארצ'יסון פורש ומוחלף על ידי ד"ר אנתוני אדוארדס. אדוארדס מתגלה כאדם צעיר להפתעת חברי סגל בית החולים. ד"ר קונטנס פיטרסון מגלה שהאדם שהציג את עצמו כד"ר אדוארדס הוא למעשה אדם חולה נפש. אותו אדם שמתברר שקוראים לו ג'ון באלאנטני בורח מבית החולים וד"ר פיטרסון מתלווה עמו כדי לנסות לרפאו. לבסוף מתברר שמי שאחראי למצבו של באלאנטני הוא ד"ר מארצ'יסון.
צוות שחקנים

אינגריד ברגמן - ד"ר קונטנס פיטרסון
גרגורי פק - ג'ון באלאנטני/ד"ר אנתוני אדוארדס
מייקל צ'כוב - ד"ר אלכסנדר בורלוב
ליאו ג. קרול - ד"ר מארצ'יסון
רונדה פלמינג - מארי כרימיכל
ג'ון אומר - ד"ר פלורוט
סטיבן גאראי - ד"ר גראף
פול הארווי - ד"ר אניש
הפקה

זהו שיתוף הפעולה השני מתוך שלושה של הבמאי אלפרד היצ'קוק והמפיק דייוויד או. סלזניק לאחר הסרט "רבקה" (1940). היצ'קוק ביקש מסלזניק להשתמש בידע הרחב שלו בתחום הפסיכואנליזה לטובת הסרט. סלזניק שכר פסיכולוגית על תקן יועצת טכנית. בנוסף, הצייר סלבדור דאלי צורף להפקת הסרט.
המלחין ברנרד הרמן היה אמור להלחין את פסקול הסרט, אך הוא הוחלף ברגע האחרון במיקלוש רוז'ה, שזכה בפרס אוסקר לפסקול המקורי הטוב ביותר על עבודתו בסרט. אף על פי שרוז'ה החשיב את עבודתו בסרט כיצירת מופת, הוא טען שהיצ'קוק לא אהב את עבודתו.
פרסים ומועמדויות

מועמד לפרס אוסקר לסרט הטוב ביותר
מועמד לפרס אוסקר לבמאי הטוב ביותר
מועמד לפרס אוסקר לשחקן המשנה הטוב ביותר
זכייה בפרס אוסקר לפסקול המקורי הטוב ביותר
מועמד לפרס אוסקר לצילום הטוב ביותר
מועמד לפרס אוסקר לעיצוב התפאורה הטוב ביותר
| --- | --- |
בקרת זהויות :  BnF: cb146625434 (data)  CANTIC: a12010339  LCCN: no98057320  SUDOC: 178570451  VIAF: 179246132   WorldCat (עם VIAF): 179246132
מפרץ הנסיך ויליאם

| --- | --- |

 מידע כללי
 על שם:  ויליאם הרביעי 
 מיקום:  מפרץ אלסקה 
 סוג:  מפרץ 
 מידע נוסף
 מדינות באגן הניקוז:  ארצות הברית ארצות הברית
 קואורדינטות:  60°36′54″N 147°10′05″W﻿ / ﻿60.615°N 147.16805555556°W﻿ / 60.615; -147.16805555556
  (למפת אלסקה מוגדלת) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורמפרץ הנסיך ויליאם(למפת אלסקה רגילה) ג'ונו אנקורג' פיירבנקס סיטקה קטצ'יקן אנאלסקה בארו נום קוצביו קנדה רוסיה האוקיינוס השקט ים ברינג ים צ'וקצ'י ים בופורמפרץ הנסיך ויליאם
 
מפרץ הנסיך ויליאם, על חופה הדרומי של אלסקה
קרחון המפל לחוף מפרץ הנסיך ויליאם
מפרץ הנסיך ויליאם (ברוסית: Čugatski zaliv) הוא מפרץ בשולי מפרץ אלסקה בחוף הדרומי של המדינה. הוא ממוקם בצידו המזרחי של חצי האי קנאי. הנמל הגדול ביותר במפרץ הוא ואלדז, שם נמצא הקצה הדרומי השער של צינור הנפט טרנס אלסקה. יישובים אחרים על גדות המפרץ, אשר בו איים קטנים רבים, כוללים את קורדובה וויטייר (Whittier) וכן כפרים של ילידי אלסקה: Chenega ו-Tatitlek.
היסטוריה

ג'יימס קוק נכנס למפרץ הנסיך ויליאם בשנת 1778 וקרא לו בשם מפרץ סנדוויץ', לכבוד פטרונו הברון מסנדוויץ'. באותה שנה שונה שמו של המפרץ והוא נקרא על שם בנו השלישי של ג'ורג ' השלישי, הנסיך ויליאם הנרי, אשר אז בגיל 13, ושירת כפרח קצונה בצי המלכותי.
בשנת 1793, אלכסנדר אנדריאביץ ברנוב הקים במפרץ, אותו כינה מפרץ צ'וגח, את נמל ווסקרסנק (Voskresensk). שם נבנתה ספינה תלת-תרנית ראשונה שנבנתה על ידי הרוסים ביבשת אמריקה, הפניקס.
בשנת 1964 צונאמי, כתוצאה מרעידת האדמה של יום שישי הטוב, נהרגו מספר תושבים בצ'וגח והעיר ואלדז נהרסה.
ב-1989, מכלית הנפט "אקסון ואלדז" עלתה על שרטון בשונית בלאי בשעה שעשתה דרכה מנמל ואלדז. התאונה גרמה לדליפת נפט, והביאה לנזקים סביבתיים אדירים, כולל מוות של כ-250,000 ציפורים, כמעט 3,000 לוטרות ים, 300 כלבי ים, 250 נשרים קירחים ועוד 22 קטלנים.
גאוגרפיה

רוב היבשה המקיפה את מפרץ הנסיך ויליאם היא חלק מן היער הלאומי צ'וגח, היער הלאומי השני בגודלו בארצות הברית. מפרץ הנסיך ויליאם סאונד מוקף בהרי צ'וגח, הרים תלולים ועליהם קרחונים. קו החוף במפרץ הוא מפותל, עם איים רבים ופיורדים, בכמה מהם קרחונים המגיעים לקו החוף. שורה של איים חוצצת בין המפרץ לבין הים הפתוח.
הערות שוליים

↑  Карта Ледовитого моря и Восточного океана (1844)
↑  Philip Ziegler, King William IV (London: Collins, 1971, ISBN 978-0-00-211934-4), pp. 23-27
↑  Early European Explorers: Bering and Cook. History of Prince William Sound
↑  Khlebnikov, K.T., 1973, Baranov, Chief Manager of the Russian Colonies in America, Kingston: The Limestone Press, ISBN 0919642500
↑  "1989: Exxon Valdez creates oil slick disaster". BBC. 1989-03-24. נבדק ב-2018-09-22.
| --- | --- |
בקרת זהויות :  NLI: 987007536367105171  BnF: cb153409329 (data)  GND: 4467562-8  LCCN: sh85106720  NARA: 10043443  SUDOC: 066839033
הנרי לאופר

| --- | --- |
אין תמונה חופשית
 לידה:  1945 (בן 80 בערך) 
 מדינה:  ארצות הברית ארצות הברית
 מקום מגורים:  Setauket-East Setauket 
 השכלה:  אוניברסיטת פרינסטון 
 מעסיק:  אוניברסיטת סטוני ברוק, Renaissance Technologies 
 
הנרי ב. לאופר (באנגלית: Henry B. Laufer נולד ב-1945) הוא מנהל קרן גידור, משקיע, מתמטיקאי ופילנתרופ אמריקאי. הוא שימש כסגן נשיא למחקר ב"טכנולוגיות רנסאנס".